open-index/open-wikipedia-markdown huggingface dataset:
Boeing 767

**Boeing 767** adalah sebuah pesawat komersial dibina oleh Boeing Commercial Airplanes.Boeing 767 adalah pesawat berbadan lebar yang turut diperkenalkan bersama-sama dengan 757. Tidak lama lagi, Boeing 767 akan digantikan dengan 787.

## Variasi

* **767-200** - Model pertama 767 dan dilancarkan pada tahun 1978. Ia dikeluarkan dari tahun 1981 hingga 1994 dan memasuki perkhidmatan (bersama United Airlines) pada tahun 1982.
* **767-200ER** - Sebuah model yang dipanjangkan dan hantaran pertama kepada El Al pada tahun 1984. Ia merupakan 767 yang pertama untuk terbang merentasi atlantik.
* **767-300** - Penerbangan perdananya pada tarikh 14 Januari, 1986 dan penghantaran pertama kepada Japan Airlines pada 25 September tahun yang sama.
* **767-300ER** - Sebuah variasi -300 dimana julatnya dipanjangkan. Penerbangan perdana pada tahun 1986 tetapi tempahan komersial pada tahun 1987 oleh American Airlines. Ia memasuki perkhidmatan dengan America Airlines pada tahun 1988. Pada tahun 1995, Eva Air menggunakan 767-300ER untuk memulakan penerbangan merentasi pasifik.
* **767-300F** - Versi kargo 767-300ER berautomatik tinggi dan ditempah oleh United Parcel Aervice pada tahun 1993.
* **767-400ER** - Satu lagi versi julat dipanjangkan dan dibina sebagai pesawat nic untuk Delta Airlines dan Continental Airlines bagi menggantikan armada L-1011 dan DC-10 mereka. Pengeluaran pertama pada tahun 2000
* **E-767** - Platform AWACS digunakan oleh Japan Self-Defense Forces.
* **[[KC-767|KC-767 Tanker Transport]]** - Sebuah pesawat pengisian semula bahan api dan digunakan oleh Italian Air Force dan Japan Self-Defense Forces
* **[[E-10 MC2A]]** - Merupakan pengganti bagi E-3 Sentry AWACS, pesawat E-8 Joint STARS dan pesawat EC-135 ELINT.



## Kecelakaan

### Peristiwa 11 September
Dua pesawat *Boeing 767* terlibat dalam peristiwa 11 September , 2001. Penerbangan American Airlines 11, sebuah 767-223ER, berlanggar dengan bangunan utara Pusat Dagangan Dunia, dengan kematian seramai 93 orang di dalam pesawat. Penerbangan United Airlines 175, sebuah 767-222, berlanggar dengan bangunan selatan, dengan kematian seramai 65 di dalam pesawat.

### Kecelakaan Lain
(rekod 2004)
* Hilang Kawalan: 6 dengan kematian seramai 568
* Lain-lain: 2 dengan kematian seramai 0
* Rampasan Pesawat: 5 dengan kematian seramai 282

## Pesanan dan penghantaran

;Pesanan

;Penghantaran

* Data sehingga Ogos 2008. Dikemas kini pada 18 September, 2008.

## Lihat juga

## Rujukan

## Pautan luar

* Maklumat mengenai famili 767
* Sejarah dan gambar-gambar 767-200
* Planemad.net - Pengeluaran Boeing 767 
* Info mengenai famili 767
Sindrom Guillain-Barré

**Sindrom Guillain-Barré** merupakan satu keadaan di mana terdapat masalah keradangan saraf di luar otak dan saraf tunjang.

## Punca
50% kes berlaku sejurus selepas jangkitan kuman (virus atau bakteria) seperti penyakit Sakit Tekak atau penyakit Cirit-birit.

Terdapat teori yang mencadangkan bahawa tindakbalas autoimunisasi; di mana antibodi dan sel darah putih sistem pertahanan badan bertindak balas lalu menyerang selaput atau penebat saraf.

## Simptom
Lemah atau lumpuh kaki, lengan, jari jari hinggga pergelangan tangan, otot pernafasan, dan muka yang mengejut. Sesetengah pesakit hampir lumpuh sepenuhnya.

## Diagnosa
Lemah mengejut, biasanya diiringi oleh rasa tidak normal pada kedua belah badan. Kehilangan tindak balas terutamanya sentakan pada lutut. 
Air tulang belakang diuji bagi peningkatan protin cair dan ujian eletrik saraf dan fungsi otot mungkin dijalankan.

## Rawatan
* Langkah sokongan umum seperti penambahan plasma dan kemasukan *imune globulin* intravenous. 
* Sekiranya otot pernafasan lemah, pesakit memerlukan sokongan mesin pernafasan.
* Tempoh sakit tidak dapat dijangka, dan seringkali memakan masa berbulan-bulan lamanya. 
* Sebahagian besar pesakit kembali pulih tetapi terdapat mereka yang kekal menggunakan kerusi roda.
Banggai

**Kabupaten Banggai** ialah sebuah kabupaten di wilayah Sulawesi Tengah, Indonesia. Ibu kota kabupaten ini terletak di Luwuk. Kabupaten ini memiliki keluasan wilayah 3,160.46 km&sup2; dan berpenduduk sebanyak 284,275 orang (Data BPS tahun 2004).

Kabupaten Banggai dulunya merupakan bekas Kerajaan Banggai yang meliputi wilayah Banggai daratan dan Banggai Kepulauan. Pada tahun 1999, Kabupaten Banggai dimekarkan menjadi Kabupaten Banggai dan Kabupaten Banggai Kepulauan.

Kabupaten Banggai merupakan salah satu Kabupaten di Sulawesi Tengah yang memiliki potensi sumber daya alam yang melimpah, baik berupa hasil laut (ikan, udang, mutiara, rumput laut, dsb), aneka hasil bumi (kopra, sawit, coklat, beras, kacang mente, dsb) dan hasil pertambangan (nikel yang sedang dalam taraf penjelajahan) dan gas (Blok Matindok dan Senoro).

## Sejarah
Pada abad ke-16, daerah mempunnyai bekalan mineral besi yang banyak. Mineral besi dieskpot ke luar Sulawesi.
Sekolah Menengah Kebangsaan Sri Tebrau, Johor Bahru

**Sekolah Menengah Kebangsaan Sri Tebrau** teletak di Jalan Rentaka, Taman Sri Tebrau, Johor Bahru. Sekolah ini telah dibuka dengan rasminya pada 1 Januari 1984. Sekolah ini telah diterajui oleh beberapa orang pengetua. Pengetua terkini ialah Puan Suraiya binti Ashaary yang mula berkhidmat di sekolah ini pada tahun 2025.

Sekolah ini mempunyai keluasan 8 ekar dan pada tahun 1984 hanya mempunyai tiga buah blok yang mengandungi 10 bilik, 2 bilik ERT, 3 makmal sains, sebuah blok seni perusahaan, kantin dan padang untuk trek 200 meter yang boleh memuatkan sebuah padang bola sepak. SMK Sri Tebrau beroperasi secara dua sesi iaitu sesi pagi (murid Tingkatan 3 - Tingkatan 5) dan sesi petang (murid Peralihan - Tingkatan 2).

## Sejarah
Pada peringkat awal, SMK Sri Tebrau mempunyai 5 blok bangunan. Blok pertama menempatkan Bengkel Kemahiran Hidup. Blok kedua (A), ketiga (B) dan keempat (C) menempatkan 10 bilik Darjah, 2 bilik SRT dan 3 Makmal Sains. Blok kelima ialah kantin. Bilangan pelajar pada peringkat awal penubuhan SMK Sri Tebrau ialah 453 orang. Bilangan guru pada peringkat awal penubuhan pula ialah 17 orang.
 
Manakala bilangan kakitangan ialah 9 orang.  Pelajar yang bersekolah di SMK Sri Tebrau rata-ratanya dari Taman Sri Tebrau, Taman Century, Taman Pelangi, Taman Sentosa, Taman Johor Jaya, Taman Melodies, Taman Permas Jaya, Taman Daya, Kebuh Teh, Kampung Bakar Batu. Plentong, Kampung Majidee dan Kampung Pandan. Dari tahun ke tahun, prasarana SMK Sri Tebrau semakin bertambah. Pada 1986, Astaka telah dibina. Seterusnya, diikuti pembinaan 1 blok (dikenali Blok D) yang menempatkan 3 bilik makmal sains tulen. Pada 1988, sebuah gelanggang serbaguna telah dibina.
 
Pada 1990, satu blok (dikenali Blok E) telah dibina. Blok ini menempatkan 8 bilik darjah. Rotary Club, di bawah kelolaan Kelab Interact telah membiayai pembinaan sebuah tampat menunggu bas di Jalan Cokmar pada 1992. Pada tahun ini juga Dewan Terbuka telah dibina hasil sumbangan kewangari oleh PIBG dan sumbangan tenaga daripada anggota Rejimen Askar Melayu Diraja Batalion 15, Kem Majidee. Antara kemudahan lain yang turut dibina pada tahun ini ialah pancuran air Taman Sains hasil sumbangan PIBG dengan bantuan tenaga pekerja dan pelajar SMKST.  Sebuah bilik persalinan. pakaian pendidikan jasmani untuk pelajar lelaki dan perempuan serta guru turut dibina pada tahun ini.
 
Pada 1994, satu blok (dikenali Blok F) yang menempatkan 3 bilik darjah telah dibina. Pembinaan blok ini hasil sumbangan PIBG dan sumbangan tenaga daripada Anggota Rejimen Askar Melayu Diraja Batalion 15, Kem Majidee. Hasil pungutan Jogathon, sumbangan PIBG dan sumbangan VIP YB Haji Mohammed Khaled b. Nordin serta sumbangan Rotary Club Tebrau, Dewan Serbaguna telah dibina pada 1995.

## [https://www.instagram.com/semset_ts25/ Alamat]
:Sekolah Menengah Kebangsaan Seri Tebrau
:JALAN RENTAKA, 
:TMN SRI TEBRAU, 
:80050 JOHOR BAHRU
:Malaysia

## Rujukan
https://m.facebook.com/SMSTJB/

## Pautan luar
Senarai Sekolah Daerah Johor Bahru

* IG SMK SRI TEBRAU https://www.instagram.com/semset_ts25/
Ternate

Ternate ialah sebuah pulau dan pekan yang terletak di kepulauan Maluku, timur Indonesia. Ternate pernah suatu masa dahulu mendominasi perdagangan rempah-ratus yang datang dari pulau itu sendiri.

## Pulau
Ternate dipenuhi dengan gunung berapi Gamalama (1715 m). Letusan gunung berapi sering berlaku dan debunya menutupi keseluruhan pulau itu. Letusan terbaru adalah pada September 1980 bilamana 30,000 terpaksa dikosongkan dan 56,000 orang penduduk terpaksa dipindahkan ke Tidore.

## Data-data dasar
* Ibukota...
* Wilayah:...km&sup2;
* Penduduk: 95,921 jiwa (2002).
* Provinsi:Maluku Utara

__NOEDITSECTION__
Bir

**Bir** adalah minuman beralkohol tertua di dunia dan paling meluas diminum serta minuman ketiga paling disukai keseluruhan selepas air dan teh. Ia dihasilkan dengan mendidih dan menapai kanji, kebanyakan kanji mentah ini lazim diperolehi dari bijirin— barli malt paling umum namun gandum, jagung, dan beras juga digunakan secara meluas.

Kebanyakan bir mendapat perisanya tersendiri daripada penambahan sejenis bahan tumbuhan khusus iaitu hop yang menambah kepahitan serta berperanan sebagai pengawet semula jadi, perisa lain seperti herba atau buah mungkin sekali-sekala digunakan. Minuman beralkohol yang menyuling selepas penapaian atau ditapai daripada sumber tidak berkanji seperti jus anggur (wain) atau madu (wain madu) tidak dikelas sebagai bir.

## Penghasilan
Proses pembuatan bir atau pembruan menentukan ciri akhir arak yang diingini seperti rasa dan warna jenis maupun klasifikasinya. Kadar alkohol bir biasanya berkisar antara 4 dan 6% abv (*alcohol by volume*; alkohol berdasarkan volume), meski ada pula yang serendah kurang dari 1% abv maupun yang mencapai 20% abv.

Industri pembuatan bir merupakan industri global yang sangat besar dan sekarang ini kebanyakan dikuasai oleh konglomerat yang dibentuk dari penggabungan pengusaha-pengusaha yang lebih kecil.

## Jenis bir

* *[[Pale ale]]*
* Stout
* *[[Mild ale]]*
* Bir gandum
* Lager
* Lambic
* Bir tanpa alkohol

## Lihat juga

* Bir jawa
* Bir pletok.

## Rujukan
El Al

**El Al Israel Airlines** (אל על, Bahasa Ibrani bermaksud *ke langit*) adalah syarikat penerbangan Israel. Operasinya meliputi Afrika, Asia, Amerika Utara, Eropah dan Timur Tengah dan berpusat di Lapangan Terbang Ben Gurion, Tel Aviv.

## Sejarah

Penerbangan ini ditubuhkan pada 15 November 1948 dan memlukan operasinya pada Ogos 1949 dengan perkhidmatan antara Tel Aviv dan Rome dan Paris. Penerbangan ke London adalah pada tahun selepasnya. Pada 15 Jun 1961, penerbangan tanpa henti ke New York diperkenalkan dimana ketika itu Boeing 707nya memecah rekod dunia untuk penerbangan komersial tanpa henti meliputi 5,760 batu nautika mengambil masa 9 jan 33 minit.

Fasa pertama penswastaanya dimulakan pada Jun 2003 dimana 15% saham syarikat ini disenaraikan di pasaran saham Tel Aviv. Syarikat induk Arkia Israel Airlines, Knafaim-Arkia Holdings membeli sejumlah besar saham penerbangan ini pada pertengahan 2004 dan bercita-cita untuk memilik penuh El Al.

## Perkhidmatan

El Al beroperasi di laluan ini (pada Januari 2020):

* Destinasi dalam negeri: Elat, Ovda dan Tel Aviv.

* Destinasi antarabangsa: Amsterdam, Athens, Bangkok, Barcelona, Beijing, Berlin, Brussel, Bucharest, Budapest, Cairo, Chicago, Dnipropetrovsk, Frankfurt, Geneva, Hong Kong, Istanbul, Johannesburg, Kiev, Las Vegas, Larnaca, London, Los Angeles, Madrid, Melbourne, Marseilles, Miami, Milan, Minsk, Moscow, Mumbai, Munich, New York, Odessa, Paris, Prague, Rome, Sofia, St Petersburg, Toronto, Vienna, Warsaw dan Zurich.

## Armada

* 17 Boeing 737-800
* 8 Boeing 737-900ER
* 6  Boeing 777-200
*13 Boeing 787-9
*4 Boeing 787-8

## Pautan Luar

* El Al
* Info armada El Al
* Pendapat penumpang El Al
Sempati Air

**Sempati Air** adalah syarikat penerbangan yang berpusat di Indonesia. Ia adalah milik Suharto, bekas presiden Indonesia dan syarikat mengumumkan bankrap.

## Kod data

*IATA Kod: **SG**
*ICAO Kod: **SSR**
*Panggilan: Spirow

## Pesawat

Sempati Air sekarang tidak mempunyai pesawat. Sebelum bankrap, penerbangan ini menggunakan 1 Boeing 737-200 dan 4 A300B4.

## Pautan luar

*Sempati Air
*[Maklumat pesawat Sempati Air](http://www.planemad.net/Airline/ID/Sempati_Air_(SG_SSR)/Fleet.htm?show=all)
*Sempati Air mengumumkan bankrupsi
Kasimov

**Kasimov** (bahasa Tatar: *Qasím*, dahulunya: *Xankirmän*, *Gorodets Meschorsky*, *Novy Nizovoy*) adalah sebuah bandar Russia yang terletaknya di tebing kiri Sungai Oka di Ryazan Oblast, Daerah Kasimovsky. 
 
Penduduk-penduduk pertama yang menetap di kawasan ini merupakan puak Finnic yang dikenali sebagai "Meschiora", kemudiannya diserap oleh Russia dan Tatar.

Bandar ini didirikan pada tahun 1152 oleh pemerintah Yury Dolgoruky, Vladimir-Suzdal sebagai Grodets, kemudiannya Gorodets Meschyorskiy. Pada tahun 1376 bandar ini dimusnahkan oleh pencerobohan Mongol di Russia, tetapi kemudiannya dibina semula sebagai bandar *Novy Nizovoy* (*New Low-lying*. Selepas pertempuran Suzdal pada tahun 1445. 

Great Duke Vasili II dipenjarakan, dan tanah Meschiora diserahkan kepada Olug Moxammat, Duke Khan Kazan Khanate sebagai tebusan nyawa. Pada tahun 1452, Duke Agung Vasili II dari Muscovy menyerahkan bandar ini kepada Kazan putera, Qasim Khan, yang berkhidmat sebagai inspektor ufti kepada kerajaan kecil *Big Horde*, tetapi kemudiannya berkhidmat pada Russia. Menurut cerita lain, Qasim dan adiknya lari dari Kazan selepas gagal mendapatkan takhta daripada Maxmud (Mäxmüd), abang mereka. Selepas 1471, bandar ini dikenali sebagai *bandar Qasím*. Ia kekal sebagai ibu kota Qasim Khanate sehingga 1681 apabila khanate diserap ke dalam Russia. 

Sekumpulan Tatar mendudukinya semula pada abad ke-15 dan kini dikenali sebagai Tatar Qasim. Mereka bertutur dalam dialek Mishar, bercampur dengan dialek Tatar Pusat dari bahasa Tatar.

Selepas abad ke-13, Kasimov menjadi salah satu pusat Islam di kawasan ini. Ia dimasukkan ke dalam bahagian Mishar Yort dari Golden Horde. 

Pada abad ke-17, bandar ini dibahagikan kepada 3 bahagian:
* Bandar Lama (bahasa Russia: *Старый Посад*, Tatar: *İske Bistä*) dan bandar Tatar (Russian: *Татарская слобода*, Tatar: *Tatar Bistäse*) diselia oleh khan dari Qasim Khanate dan bangsawan Tatar;
* *Bandar Yamskoy* (Russian: *Ямская слобода*) oleh orang Russia biasa, diselia oleh Moscow;
* *Bandar Marfin* (bahasa Russia: *Марфина слобода*, Tatar: *Marfin Bistäse*) – sebahagian dari bandar, diselia oleh Kasimov voyevodas – govenor Russia. 

Populasi:
* 1910 – 17,000
* 2000 – 38,000

Penutur Tatar di Kasimov: 
* 1910 – 1,000  - 2,000
* 2000 – 500

Bangunan bersejarah:
* Masjid batu (1467)
* Mausoleum Shahgali (Şahğäli) Khan (1555) 
* Mausoleum Afghan Moxammad (Äfğan Möxämmäd) Khan (1658)
* Gereja Russian Orthodox:
** Gereja Epiphany (Russian: *Богоявленская церковь*) abad ke-17;
** Gereja St. Nicholas (Russian: *Никольская церковь*) abad ke-17;
** Gereja Trinity (Russian: *Троицкая церковь*) abad ke-17;
** Kathedral Ascension (Russian: *Вознесенский собор*) abad ke-19;

## Pautan luar

* Tapak web bandar ini dalam bahasa Russia (maklumat, peta, gambar, forum)
* Gambar bandar

## Rujukan
* 
* Brokgaus-Efron Encyclopedia
Triskelion

**Triskelion** (or **triskele**, dari perkataan bahasa Greek τρισκελης "tiga kaki") adalah simbol mengandungi 3 kaki bengkok, atau, lebih umum lagi, tika spiral terikat, atau sebarang simbol seumpamanya dengan tiga unjuran yang dipamerkan secara simetri dari kumpulan berbentuk bulat *C<sub>3</sub>*.

Triskelion merupakan simbol Bretagne, di Sicily dan Isle of Man; Triskelions Sicilian dan Manx mempunyai ciri tiga kaki berlari, bengkok pada lutut, tercantum ditengah. Kaitan triskele berkaki kepada variasi lain tidak jelas. Triskele spirila seringkali dikelaskan sebagai simbol suria, sementara versi berkaki, kadang-kala mempunyai topeng gorgon atau kepala mitos Medusa pada pusat jejari dalam versi Sicilian, mencadangkan kepentingan chthonic.
## Asal
Simbol triskelion muncul dalam kebanyakan kebudayaan awal, termasuk kapal Mycenaean, pada shiling di Lycia, dan pada permulaan di Pamphylia (at Aspendos, 370–333 BC) dan Pisidia. Simbol empat kaki bercantum, **tetraskelion**, juga diketahui di Anatolia. Pengaruh Celtic di Anatolia, ditonjolkan oleh Gaul yang menjajah dan menetap di Galatia, seringkali dicatit oleh pelajar yang cenderung melihat asal Celtic bagi triskelion.

## Pautan luar
* triskelion  at symbols.com
* triple spiral  at symbols.com
* John Newton, "Armorial bearings of the Isle of Mann," in ''Manx Notebook'', January 1886
* Peter Symes, "The Isle of Man and the Triskelion"
* ''Star Trek'' second season
Tasik Bolsena

**Tasik Bolsena** (bahasa Itali: *Lago di Bolsena*) merupakan tasik kawah di tengah Itali, asal dari gunung berapi, yang terbentuk 370,000 tahun lalu akibat mendakan kawah Vulsini http://boris.vulcanoetna.com/VULSINI.html . Rekod ahli sejarah Rom Roman menunjukkan aktiviti gunung berapi Vulsini berlaku seawal 104 SM, sebelum ia bertukar pendam. Dua pulau di bahagian selatan tasik telah terbentuk oleh letusan bawah air semenjak mendakan awal kawah gunung berapi.

Tasik ini berbentuk bujur biasa bagi tasik kawah gunung berapi. Luas permukaannya adalah 113.5 km²; ketinggian permukaannya adalah 305 m; ia adalah sedalam 151 m pada titk terdalam dan purata 81 m dalam.

Tasik ini terletak di selatan jajahan Viterbo yang dikenali sebagai *Alto Lazio* ("Latium Atas") atau *[[Tuscia]]*. Kebanyakkannya dikelilingi jalan konsular Rom *[[Via Cassia]]*. Tasik Bolsena mempunyai kemudahan pelancong, terutamanya untuk pelancung alam sekitar, sebahagian besarnya bagi kawasan perkhemahan, agrotourism dan tempat bermalam dan sarapan pagi.

Orang Rom mengenalinya sebagai *Lacus Volsinii*, menggunakan nama Etruscan, Velzna, bandar terakhir Etruscan melawan Rom, yang dihapuskan sepenuhnya selepas 264 SM, dan penduduknya dipindahkan, sehinggakan tapak itu masih belum dikenal pasti. 


## Pautan luar
* Information and tourism photos about Lake Bolsena (in Italian) 
* Navigation service for Lake Bolsena (in Italian)
* Commune of Tarquinia (in Italian)
Perang Lapland

**Perang Lapland** (; ; ) ialah nama yang diberikan bagi peperangan antara Finland dan Jerman Nazi antara September 1944 dan April 1945 di utara Finland.

Ia dinamakan sedemikian disebabkan pertempuran berlaku di bahagian paling utara Finland, Lapland. 

Seawal musim panas 1943, pemerintah tertinggi Jerman memulakan perancangan bahawa Finland akan membuat perjanjian damai berasingan dengan Kesatuan Soviet. Pihak Jerman merancang untuk mengundurkan tentera mereka ke utara bagi melindungi sumber nikelFinland berhampiran Petsamo. Semasa musim sejuk 1943-1944, pihak Jerman membaikpulih jalan dari utara Norway ke utara Finland dengan penggunaan tawanan perang secara meluas (kebanyakannya ditawan di selatan Eropah dan masih mengenakan pakaian musim panas; kematian adalah tinggi), dan mereka mengumpul bekalan di kawasan itu. 

Dengan itu pihak Jerman telah bersedia pada September 1944, apabila Finland berdamai dengan Kesatuan Soviet.

Ketika tentera darat Jerman berundur ke utara, tentera laut Jerman memasang periuk api pada laluan laut ke Finland dan dengan Operasi Tanne Ost cuba menawan Pulau ''Suursaari'' di Teluk Finland. Walaupun sebahagian Wehrmacht dan pegawai tentera Finland cuba mengatur pengunduran aman, pertempuran meletus antara tentera Jerman dan Finland walaupun sebelum perjanjian perdamaian awal Soviet-Finland ditandatangani. Pertempuran semakin sengit apabila Finland cuba memenuhi tuntutan Kesatuan Soviet agar semua tentera Jerman dikeluarkan dari Finland. 

Dengan itu Finland berada dalam kedudukan sama seperti Itali dan Romania, yang selepas menyerah pada pihak Berikat, terpaksa bertempur untuk membebaskan tanah mereka dari tentera Jerman. Tugas Finland semakin sukar dengan tuntutan Soviet agar sebahagian besar tentera Finland dibubarkan pada masa yang sama, walaupun ketika kempen menentang Jerman

Jeneral Finland Hjalmar Siilasvuo, wira Perang Suomussalmi, telah mengetuai operasi menentang tentera Jerman dan pada November 1944 berjaya mengusir mereka dari sebelah paling utara Finland. Tentera Jerman di bawah Jeneral Lothar Rendulic, bagaimanapun, memusnahkan sebahagian besar kawasan tersebut dengan taktik bumi hangus. Lebih dari satu-pertiga tempat kediaman di kawasan tersebut dimusnahkan, dan ibu kota jajahan Rovaniemi diratakan. Tambahan kepada kehilangan harta, dianggarkan bersamaan ASD$&nbsp;300 juta (menurut nilaian ASD$ 1945), sekitar 100,000 penduduk menjadi pelarian, situasi yang ditambah kepada masalah selepas pembangunan semula perang. (Selepas perang pihak berikat mengesahkan kesalahan jenayah perang Rendulic , dan menghukumnya selama 20 tahun penjara.) Tentera Jerman akhirnya disingkirkan pada April 1945.

Kematian tentera agak terhad: 1,000 tentera Finland mati sementara 2,000 bagi Jerman.

## Lihat juga
*Perang Sambungan
*Sejarah Jerman
*Sejarah Finland
*Perang Dunia II

## Pautan luar

*Pictures from Wars during Finland´s independence:The War of Lapland (maps, photos from front, songs and radio speeches)
Klaipėda

**Klaipėda** [ˈklaı.pɛ.dʌ], simplified Lithuanian transcription [kla**ǐ**pēda]; bahasa Jerman *Memel* atau *Memelburg*) merupakan laluan laut tunggal Lithuania di Laut Baltic. Ia mempunyai 194,400 penduduk (2002), turun dari 202,900 pada tahun 1989. Kini Klaipeda merupakan pelabuhan feri utama dengan sambungan ke Sweden, Denmark, dan Jerman. Ia terletak berhampiran dengan muka Lagon Curonian.

Bangunan Klaipėda mempunyai senibina rangka yang cantik serupa dengan yang terdapat di Jerman, England, dan Denmark. Resort tepi pantai Lithuanian yang popular yang terletak berhampiran dengan Klaipeda adalah Neringa dan Palanga.

## Rujukan
SIL International

**SIL International** (awalnya bernama *Summer Institute of Linguistics*) adalah sebuah organisasi ilmiah Kristian yang bukan komersial (*non-profit*) yang tujuan utamanya adalah untuk mempelajari, mengembangkan dan mendokumentasikan bahasa-bahasa yang kurang dikenal dalam upaya memperluas pengetahuan linguistik, menyebarkan kemampuan baca-tulis di dunia dan membantu perkembangan bahasa minoritas. SIL International menyediakan sumber daya dalam penelitian bahasa melalui *Ethnologue.com*.

## Kode SIL
SIL menandakan setiap bahasa dengan sebuah kode tiga huruf, contohnya:
* ARM Bahasa Armenia
* CHN Bahasa Cina
* DUT Bahasa Belanda
* ENG Bahasa Inggeris
* FRN Bahasa Perancis
* HND Bahasa Hindi
* SPN Bahasa Sepanyol
* SWD Bahasa Sweden

Daftar lengkap dapat diperoleh di http://www.ethnologue.com/codes/#downloading

## Pautan luar
* SIL international
* Ethnologue.com
Destinasi-destinasi Singapore Airlines

**[[Singapore Airlines]]** terbang ke 62 destinasi dalam 35 negara di lima benua dari hub utamanya di Singapura (Setakat Mei 2020) India dan Amerika Syarikat dilayani oleh bilangan destinasi tertinggi dengan masing-masing enam destinasi. 

Selepas Krisis Kewangan Asia pada Tahun 1997, Syarikat Penerbangan Singapura berhenti terbang ke Kagoshima, Berlin, Darwin, Cairns, Hangzhou dan Sendai. Toronto dihentikan pada Tahun 1994. Semasa wabak SARS pada Tahun 2003/04, Syarikat Penerbangan Singapura berhenti terbang ke Brussels, Las Vegas, Chicago, Hiroshima, Kaohsiung, Mauritius, Montreal, Vienna, Madrid, Seattle, Shenzhen dan Surabaya.  Sebagai tambahan, Syarikat Penerbangan Singapura menghentikan penerbangan ke Vancouver (sebelum Sukan Olimpik Musim Sejuk Tahun 2010) dan Amritsar pada Tahun 2009,  dan São Paulo pada Tahun 2016. 

Syarikat Penerbangan Singapura kini melakukan penerbangan terpanjang di dunia, tanpa henti ke Newark, menggunakan Pesawat siri Airbus A350-900ULR.  Sebelum ini, ia menggunakan laluan itu dan satu ke Los Angeles dengan pesawat siri Airbus A340-500. Semua Armada siri A340-500 dihentikan pada Tahun 2013 dan penerbangan terus ke kedua-dua destinasi ditangguhkan pada ketika itu; Newark dilancarkan semula lima tahun kemudian.  Perkhidmatan tanpa henti ke Los Angeles ditamatkan pada Tarikh 20 Oktober 2013 (syarikat penerbangan terus melayani Los Angeles dari Singapura melalui Seoul-Incheon dan Tokyo-Narita)  dan perkhidmatan tanpa henti ke Newark dihentikan pada Tarikh 23 November 2013 untuk menyokong Laluan Singapura-Bandaraya New York (JFK) melalui Frankfurt. 

Pada Bulan Oktober 2016, Syarikat Penerbangan Singapura memulakan semula perkhidmatan tanpa henti dari Singapura ke Amerika Syarikat dengan pelancaran laluan Singapura-San Francisco yang baharu.  Laluan ini menggunakan pesawat siri A350-900 dan merangkumi kelas Perniagaan, Ekonomi Premium dan Ekonomi. 

Laluan Capital Express yang menghubungkan Singapura dan Wellington melalui Canberra diganti pada Mei 2018 dengan laluan Singapura-Sydney-Canberra-Singapura dan laluan Singapura-Melbourne-Wellington-Melbourne-Singapura. 

Pada Bulan September 2020, syarikat penerbangan Singapura mengumumkan bahawa ia akan menghentikan perkhidmatan ke Canberra, Düsseldorf, Stockholm dan Wellington kerana penurunan permintaan yang timbul dari Pandemik COVID-19. .

## Galeri Armada Singapore Airlines (SQ)

image:Singapore_Airlines_A380.jpeg|A Singapore Airlines Airbus A380-800, in Sydney Airport. (2008)


## Galeri Destinasi Singapore Airlines (SQ)

imej:SIA Destinations.png|Singapore Airlines terbang ke 62 destinasi dalam 35 negara di enam benua.


## Destinasi Singapore Airlines (SQ)
Singapore Airlines terbang ke destinasi berikut setakat tahun 2024 :

### Kumpulan Rujukan


## Rujukan

## Pautan luar
* 
* 
*
Sidenreng Rappang

Kabupaten **Sidenreng Rappang** atau dipanggil **Sidrap** merupakan salah satu kabupaten di Provinsi Sulawesi Selatan, ibu kotanya Pangkajene Sidenreng, sekitar 180 km dari kota Makassar dan dapat dihubungi sekitar 4 jam dengan menggunakan kenderaan. Dari kota Parepare, pusat kawasan pengembangan ekonomi di Sulawesi Selatan sekitar 95 km. Luas wilayah 2,506.19 km&sup2;. Jumlah penduduk sekitar 250,000 orang.

Secara geografi Kabupaten Sidrap terletak pada koordinat antara 3° 43’ sampai 4° 09’ Lintang Selatan dan 119° 41’ sampai 120° 10’ Bujur Timur. 

## Sempadan wilayah
* Sebelah utara   : Kabupaten Pinrang dan Kabupaten Enrekang
* Sebelah selatan : Kabupaten Barru dan Kabupaten Soppeng
* Sebelah timur   : Kabupaten Luwu dan Kabupaten Wajo
* Sebelah barat   : Kabupaten Pinrang dan Kota Parepare
Wajo

**Wajo** ialah sebuah kabupaten di Sulawesi Selatan, Indonesia. Nama "Wajo" bermaksud "bayangan" atau "bayang-bayang" (wajo-wajo). Kabupaten ini disempadankan oleh:
* Kabupaten Soppeng dan Kabupaten Bone di selatan;
* Kabupaten Luwu dan Kabupaten Sidrap di utara;
* Teluk Bone di sebelah timur; dan 
* Kabupaten Soppeng dan Sidrap di barat.

Bukit-bukit terbentang dari selatan ke utara Wajo, dengan dataran rendah terletak di bahagian timur, selatan, tengah dan barat. Tasik Tempe di bahagian barat kabupaten ini, sedangkan pesisir pantai membentang di sebelah timur sepanjang 103 kilometer menghadapi Teluk Bone.

Dengan keluasan sebanyak 2,056.19 kilometer persegi, Wajo mempunyai lebih kurang 359,332 orang penduduk pada tahun 2004, dengan kepadatan penduduk sebanyak 175 orang setiap kilometer persegi. Untuk memudahkan pentadbiran, Wajo telah dibahagikan kepada 14 wilayah kecamatan. Pusat pemerintahannya ialah Sengkang.

## Sejarah

Wajo bermula sebelum abad ke-14 di bawah kuasa Luwu. Penempatan ini kemudiannya berkembang menjadi sebuah kerajaan Bugis yang kuat dan menguasai Luwu pula pada sekitar 1500. Sekitar 1535, Wajo diserang oleh Goa, Bone, Luwu dan Soppeng disebabkan kerajaannya bersifat berkecuali ketika negeri-negeri Bugis ini berperang.

Kesan peperangan antara Bone dan British ketika British menduduki Sulawesi pada tahun 1810 paling teruk dirasai di Wajo. Ini menyebabkan lebih ramai rakyat Wajo berhijrah untuk mencari tanah baru sehingga ke Borneo dn Sulu
Sidenreng

Sidenreng adalah pusat pemerintahan daerah Sidenreng Rappang, Sulawesi Selatan, Indonesia.

## Sejarah

Sidenreng merupakan kerajaan awal Bugis] bersama-sama dengan Luwu', Soppeng dan Cina. Pada abad ke 14, kerajaan ini memlih untuk berlindung di bawah pemerintahan Soppeng. Diantara 1500 dan 1530, Sidenrang diserang Luwu' dan Wajo' menyebabkan ia hilang wilayah timurnya kepada Wajo' dan terpaksa menjadi salah sebuah wilayah Luwu'. Pada tahun 1810, Sidenreng bersekutu dengan British untuk menentang Bone akan tetapi penentangan ini berjaya dipatahkan Bone.
Philippine Airlines

**Philippine Airlines**, PAL, ialah penerbangan kebangsaan Filipina beribu pejabat di Makati, Manila. Berpengkalan di Lapangan Terbang Antarabangsa Ninoy Aquino, Philippine Airlines terbang ke 21 destinasi domestik dan 32 destinasi antarabangsa.

## Sejarah

Philippine Airlines ditubuhkan pada tahun 1941 oleh sekumpulan ahli perniagaan Filipina. Ia memulakan operasi dengan pesawat Beech dan terbang ke Baguio. Perkhidmatan PAL terpaksa diberhentikan ketika tercetusnya Perang Dunia Kedua. Pada Februari 1946, PAL meneruskan semula operasinya dengan perkhidmatan ke 15 destinasi domestik. Douglas DC-3 digunakan dalam operasinya dan pada Julai 1946, DC-4 memasuki perkhidmatan PAL. DC-4 PAL terbang merentasi Pasifik ke California dan ini menjadikannya syarikat penerbangan Asia pertama terbang merentasi Lautan Pasifik. 

Pada tahun 1962, PAL memasuki era jet dengan pembelian Douglas DC-8. Pada tahun 1979, Boeing 727, Boeing 747-200 dan Airbus A300-B4 memasuki operasi PAL dan destinasi Singapura dimulakan. Pada 1982, PAL memulakan operasi ke Paris melalui Zurich. Pada 1989 pula, Boeing 737 memasuki perkhidmatan. Pada November 1993 pula, PAL membeli Boeing 747-400 dan pada tahun 1997, PAL membeli Airbus A340-300

Walau bagaimanapun, pada akhir 1990, PAL menghadapi krisis kewangan terburuk dalam sejarah kesan kemelesetan ekonomi pada akhir 1990. Perkhidmatan PAL diberhentikan dari tahun 1997 hingga 2001.

Pada tahun 2001, PAL memasuki perkhidmatan semula dan menyambung semula penerbangan ke Sydney, Busan, Taipei , Jakarta, Vancouver, Ho Chi Minh City, dan Bangkok dan melancarkan destinasi baru iaitu Shanghai dan Melbourne.

Pada 2003, PAL kembali semula ke Kuala Lumpur dan terbang ke Okinawa. PAL juga melancarkan sistem tempahan dalam taliannya yang terbaru. 

Pada tahun 2004, PAL memulakan perkhidmatan ke Las Vegas bagi menandakan ulang tahunnya yang ke-63.

## Pesawat



**Nota:** One (1) Boeing 737-300 owned by PAL with registry RP-C4007 is currently leased by sister company, Air Philippines.

## Destinasi

PAL terbang ke benua-benua Asia, Australia, Eropah, Amerika Utara dan Pasifik

## Rujukan

## Pautan luar
* Philippine Airlines
* [Info pesawat Philippine Airlines](http://www.planemad.net/Airline/PH/Philippine_Airlines_(PR_PAL)/Fleet.htm)
* Pendapat penumpang Philippine Airlines
Destinasi-destinasi Philippine Airlines

### [[Asia]]

#### [[Asia Timur]]
* Jepun
** Fukuoka (Lapangan Terbang Antarabangsa Fukuoka)
** Nagoya (Lapangan Terbang Antarabangsa Chubu Centrair)
** Osaka (Lapangan Terbang Antarabangsa Kansai)
** Tokyo (Lapangan Terbang Antarabangsa Narita)
* Korea Selatan
** Busan (Lapangan Terbang Antarabangsa Gimhae)
** Seoul (Lapangan Terbang Antarabangsa Incheon)
* Republik Rakyat China
** Xiamen (Lapangan Terbang Antarabangsa Xiamen)
** Shanghai (Lapangan Terbang Antarabangsa Pudong Shanghai)
** Beijing (Lapangan Terbang Antarabangsa Summer 2006)
** Hong Kong (Lapangan Terbang Antarabangsa Hong Kong)
** Macau (Lapangan Terbang Antarabangsa Macau)
* Republik China Taiwan
** Taipei (Lapangan Terbang Antarabangsa Chiang Kai-shek)

#### [[Timur Tengah]]

* Qatar
** Doha (Lapangan Terbang Antarabangsa Doha)
* Arab Saudi
** Riyadh (Lapangan Terbang Antarabangsa King Khalid)
* Emiriah Arab Bersatu
** Dubai (Lapangan Terbang Antarabangsa Dubai)

#### [[Asia Tenggara]]
* Brunei
** Bandar Seri Begawan (Lapangan Terbang Antarabangsa Brunei)
* Indonesia
** Jakarta (Lapangan Terbang Antarabangsa Soekarno-Hatta)
* Malaysia
** Kota Kinabalu
** Kuala Lumpur (Lapangan Terbang Antarabangsa Kuala Lumpur)
* Filipina
** Bacolod (Lapangan Terbang Bacolod City)
** Butuan
** Cagayan de Oro (Lapangan Terbang Lumbia)
** Cebu (Lapangan Terbang Antarabangsa Mactan-Cebu)
** Cotabato City (Awang Airport)
** Davao City (Lapangan Terbang Antarabangsa Davao)
** Dipolog
** Dumaguete
** General Santos (Lapangan Terbang Antarabangsa General Santos)
** Iloilo (Lapangan Terbang Mandurriao)
** Kalibo
** Laoag (Lapangan Terbang Antarabangsa Laoag)
** Legazpi (Lapangan Terbang Legazpi)
** Manila (Lapangan Terbang Antarabangsa Ninoy Aquino)
** Naga
** Puerto Princesa
** Roxas City
** Tacloban (Lapangan Terbang Daniel Z. Romualdez)
** Tuguegarao
** Tagbilaran (Lapangan Terbang Tagbilaran)
** Zamboanga (Lapangan Terbang Antarabangsa Zamboanga)
* Singapura
** Singapura (Lapangan Terbang Antarabangsa Changi Singapura)
* Thailand
** Bangkok (Lapangan Terbang Antarabangsa Suvarnabhumi)
* Vietnam
** Ho Chi Minh City (Lapangan Terbang Antarabangsa Ho Chi Minh)

### [[Eropah]]
* Belanda
** Amsterdam (Lapangan Terbang Antarabangsa Schiphol)

### [[Amerika Utara]]
* Kanada
** Vancouver (Lapangan Terbang Antarabangsa Vancouver)
* United States
** Honolulu (Lapangan Terbang Antarabangsa Honolulu)
** Las Vegas (Lapangan Terbang Antarabangsa McCarran)
** Los Angeles (Lapangan Terbang Antarabangsa Los Angeles)
** San Francisco (Lapangan Terbang Antarabangsa San Francisco)

### [[Australia]] & [[Oceania]]
* Australia
** Melbourne (Lapangan Terbang Antarabangsa Melbourne)
** Sydney (Lapangan Terbang Antarabangsa Kingsford Smith)
* Guam
** Guam (Lapangan Terbang Antarabangsa Antonio B. Won Pat)
Berjaya Air

**Berjaya Air Sdn Bhd** (melakukan Perniagaan sebagai **Berjaya Air**) ialah syarikat penerbangan yang berpengkalan di Lapangan Terbang Sultan Abdul Aziz Shah, Subang, Selangor, Malaysia.

Sehingga tahun 2018, syarikat penerbangan ini hanya mengendalikan penerbangan piagam.

## Data Kod

* Kod IATA: **J8**
* Kod ICAO: **BVT**
* Panggilan: Berjaya Air

## Pautan mengenai Berjaya Air
1.   
2. 

## Sejarah

Syarikat penerbangan ini ditubuhkan pada tahun 1989 sebagai Pacific Air Charter, dan merupakan Anak Syarikat Kumpulan Berjaya Holdings.

Suatu ketika syarikat penerbangan itu mempunyai ibu pejabatnya di Terminal 3 di Lapangan Terbang Sultan Abdul Aziz Shah.

## Destinasi Berjaya Air (J8)
Berjaya Air terbang ke destinasi berikut setakat tahun 2024 :

## Senarai Laluan yang pernah Dilayani oleh Berjaya Air

Berjaya Air telah mengendalikan laluan ini:

• Subang - Langkawi
• Langkawi - Subang 

• Subang - Pangkor
• Pangkor - Subang

• Subang - Penang
• Penang - Subang

• Subang - Redang
• Redang - Subang

• Singapore Seletar - Redang
• Redang - Singapore Seletar

• Subang - Tioman
• Tioman - Subang

• Singapore Seletar - Tioman
• Tioman - Singapore Seletar

• Subang - Ipoh (bekerjasama dengan Infinity & Silverfly)
• Ipoh - Subang (bekerjasama dengan Infinity & Silverfly)
• Johor Bahru - Ipoh (bekerjasama dengan Infinity)
• Ipoh - Johor Bahru (bekerjasama dengan Infinity)
• Kota Bharu - Ipoh (bekerjasama dengan Silverfly)
• Ipoh - Kota Bharu (bekerjasama dengan Silverfly)
• Medan - Ipoh (bekerjasama dengan Silverfly)
• Ipoh - Medan (bekerjasama dengan Silverfly)

• Subang - Melaka
• Melaka - Subang
• Padang - Melaka
• Melaka - Padang

• Subang - Koh Samui
• Koh Samui - Subang

• Subang - Hua Hin
• Hua Hin - Subang

## Pesawat

Antara pesawat yang digunakan oleh Berjaya Air adalah:

* 3 pesawat Bombardier (de Havilland Canada) Dash 7 Series 100
* 5 pesanan Pesawat ATR 72-600

Berjaya air akan megantikan Armada pesawat siri Dash 7 dengan pesawat siri Dash 8 Q300. Q300 akan dioperasikan pada Tahun 2016 dengan kapasiti 50 kursi dalam kabin pesawat siri Dash 8 Q300.

## Armada

### Armada Semasa
Berjaya Air mengendalikan pesawat berikut (pada Ogos 2019):



### Pengembangan Armada
Berjaya Air mengendalikan armada siri ATR 72-500 dan siri Bombardier Dash 7-100 di beberapa laluan sehingga 2014. Syarikat penerbangan itu sejak itu mengekalkan sijil pengendali dengan menyimpan Bombardier Challenger 300, yang digunakan untuk penerbangan piagam.

Syarikat penerbangan itu mengumumkan pada tahun 2018 di Peristiwa (Event) Singapore Airshow ia akan membeli dua buah pesawat siri ATR 42-500. Pesawat ini akan digunakan untuk melancarkan penerbangan dari Redang ke Kuala Lumpur dan Singapura.

### Armada Bekas
Berjaya Air sebelum ini mengendalikan pesawat berikut:
* 3 Bombardier Dash 7-100
* 4 ATR 72-500

## Rujukan

## Lihat Juga
* Pelangi Air
* Silverfly (syarikat penerbangan)

## Pautan Luaran

* Berjaya Air
* 
* 
* 
* 
*
Bouraq Indonesia Airlines

**Bouraq Indonesia Airlines** adalah sebuah syarikat penerbangan berpengkalan di Indonesia. Nama Buraq sendiri diambil dari nama "kendaraan" Nabi Muhammad SAW saat peristiwa suci dalam Islam, Israk dan mikraj Dengan pengambilan nama itu pula, menjadikan nama tersebut sebagai harapan untuk menjadi maskapai tercepat baik dari segi perkembangan usaha maupun ketepatan waktu waktu terbang.

## Data Kod

* Kod IATA: **BO**
* Kod ICAO: **BOU**
* Panggilan: Bouraq

## Sejarah

Bouraq memulakan khidmat mereka pada tahun 1970 dengan menghubungkan Jakarta, Balikpapan, Kalimantan dan Surabaya menggunakan Douglas DC-3. Warna seragam Bouraq pada mulanya adalah biru tetapi kemudiannya ditukar menjadi hijau.

Pesawat lapuk ini kemudiannya ditukar dengan NAMC YS-11 dan BN Islanders untuk destinasi-destinasi yang jauh terpisah. Apabila rangkaian perkhidmatan mereka berkembang, F-27 dan Dornier Do-28 twin digunakan. Vickers Viscount turut digunakan atas arahan kerajaan Indonesia untuk menghadkan penggunaan pesawat jet.

Boeing 737-200 mula memasuki perkhidmatan Bouraq pada tahun 1993. Bouraq mentamatkan operasi pada 2005 kerana masalah kewangan.

## Pesawat
* Boeing 737-200 (6)
* McDonnell Douglas MD-82 (3)

## Destinasi
* Indonesia
** Balikpapan (Lapangan Terbang Sultan Aji Muhammad Sulaiman)
** Bandung (Lapangan Terbang Husein Sastranegara)
** Banjarmasin (Lapangan Terbang Syamsudin Noor)
** Batu Besar
** Berau
** Denpasar (Lapangan Terbang Antarabangsa Ngurah Rai)
** Jakarta (Lapangan Terbang Antarabangsa Soekarno-Hatta)
** Manado
** Medan (Lapangan Terbang Antarabangsa Polonia)
** Palembang (Lapangan Terbang Sultan Mahmud Badaruddin II)
** Palu (Lapangan Terbang Mutiara)
** Pangkalpinang (Lapangan Terbang Pangkal Pinang)
** Pontianak
** Samarinda
** Semarang
** Tarakan (Lapangan Terbang Antarabangsa Juwata)
** Tawau
** Makassar (Lapangan Terbang Antarabangsa Sultan Hasanuddin)
** Yogyakarta.

## Pautan luar
* Bouraq Indonesia Airlines
* [Info pesawat Bouraq Indonesia Airlines](http://www.planemad.net/Airline/ID/Bouraq_Indonesia_Airlines_(BO_BOU)/Fleet.htm?show=all)
Adam Air

**Adam Air** merupakan sebuah sistem penerbangan swasta yang berpusat di Lapangan Terbang Antarabangsa Soekarno Hatta, Jakarta, Indonesia dengan hab sekundernya di Medan dan Surabaya.

Walaupun kadangkala dirujuk sebagai satu penerbangan berkos rendah, ia memasarkan dirinya sebagai satu syarikat penerbangan yang merentangi di antara berkos rendah dan penerbangan tradisi dengan menawarkan perkhidmatan atas kapal dengan hidangan, tetapi pada harga persaingan, serupa dengan  model yang digunakan oleh syarikat Valuair yang berpusat di Singapura.

Adam air adalah salah satu syarikat penerbangan yang ditutup oleh kerajaan indonesia. Penutupan tersebut disebabkan oleh kemalangan kemalangan udara yang menyebabkan kematian. (lihat penerbangan adam air 547).

## Sejarah
Syarikat penerbangan ini ditubuhkan pada 2002 oleh ahli perniagaan dan ahli politik Indonesia terkenal, Agung Laksono bersama Sandra Ang. 

Syarikat Adam Air telah memulakan operasi pada 19 Disember 2003 dengan 2 Boeing 737 disewa dari GE Capital Aviation Services. Ia dipunyai sepenuhnya dan dinamakan sempena nama Adam Adhitya Suherman, ketua eksekutif syarikat berkenaan.

## Pesawat

* 6 Boeing 737-200
* 4 Boeing 737-300
* 8 Boeing 737-400 (termasuk yang masih hilang)
* 1 Boeing 737-500
* 3   Boeing 737-900
   Semuanya tamat beroperasi

## Peristiwa dan kemalangan
Rekod keselamatan Adam Air telah dikritik pada masa lalu. Dalam 2006 sekurang-kurangnya satu kapalterbang tergelincir dari landasan, di mana satu lagi telah tersalah arah – paling penting hilang – kemudian membuat pendaratan cemas.

Pada 1 Januari 2007, pengawal trafik udara telah hilang berhubungan dengan Penerbangan 574 Adam Air, kira-kira satu jam sebelum ia dijadualkan mendarat di Manado, Sulawesi, Indonesia. Penerbangan berkenaan berasal dari Surabaya, Jawa. Laporan awal telah dibuat menyatakan bahawa penyelamat telah berjaya mengesan bangkai kapalterbang itu. Bagaimanapun, laporan itu didapati salah. Kapal berkenaan masih lagi hilang, dan para penyelamat berkata mereka masih berharap yang kapalterbang berkenaan dapat membuat pendaratan cemas.

## Destinasi
*Indonesia
**Denpasar DPS Lapangan Terbang Antarabangsa Ngurah Rai
**Jakarta CGK  Lapangan Terbang Antarabangsa Soekarno Hatta
**Medan MES Lapangan Terbang Polonia
**Padang PDG Lapangan Terbang Antarabangsa Minangkabau
**Palembang PLM Lapangan Terbang Sultan Mahmud Badaruddin II
**Mataram
**Pontianak PNK Lapangan Terbang Supadio
**Semarang SRG Lapangan Terbang  Achmad Yani
**Surabaya SUB Lapangan Terbang Juanda
**Ujung Pandang
**Yogyakarta JOG Lapangan Terbang Antarabangsa Adisucipto
**Banda Aceh BTJ Lapangan Terbang Antarabangsa Sultan Iskandarmuda
**Pekanbaru PKU Lapangan Terbang Sultan Syarif Kasim II
**Jambi
**Pangkal Pinang
**Bengkulu
**Bandar Lampung
**Manado MDC Lapangan Terbang Sam Ratulangi
**Banjarmasin BDJ Lapangan Terbang Syamsudin Noor
**Balikpapan BPN Lapangan Terbang Sepinggan
*Malaysia
**Penang
*Singapura SIN Lapangan Terbang Changi Singapura

## Pautan luar
*Adam Air 
*[Info Pesawat Adam Air](http://www.planemad.net/Airline/ID/Adam_Air_(KI_DHI)/Fleet.htm?show=all)
Enric Valor i Vives

**Enric Valor i Vives** (b. 1911 di Castalla, l'Alcoià; d. 2000 di Valencia) merupakan pengulas dan ahli nahu (*grammarian*) yang sumbangan terpentingnya adalah pengumpulan dan pemulihan Valencian (*lexicography*), dan penganjur terpenting Catalan piawaian di negeri Valencian, Sepanyol.
## Biography
Enric Valor dilahirkan pada tahun 1911, anak kepada keluarga yang kaya dari Castalla, di negeri Valencian di *l'[[Alcoià]]*. Pada tahun 1930, ketika berusia sembilan belas tahun, dia menjadi wartawan di Alicante menulis dalam akhbar satire *El Tio Cuc*, di Valencian. Semasa Republik Sepanyol Kedua dia aktif sebagai ahli politik. Tuntutan utamannya adalah status autonomi bagi Negeri Valencian, dan juga penubuhan Alicante sebagai *Catalan*. Dia juga pada masa ini bekerja dengan akhbar (*nationalist*) dengan Bandar Valencia: *La República de les Lletres*, *El Camí*, *El País Valencià*. Apabila Perperangan Saudara Sepanyol meletus dia menyokong Republik Sepanyol.

Selepas perang, dia mengurangkan aktiviti politiknya untuk menumpu kepada penulisan. Pada permulaan 1950 dia mula menerbitkan "*[[rondalles]]*", sejenis cerita popular Valencian, yang diterbitkan dalam *Rondalles valencianes* (1950-1958). Dalam tahun 1960-an dia kembali aktif dalam aktiviti politik bawah tanah membabitkan kebangsaan Valencian dan, akibatnya dia menjadi tahanan politik ditaktor Franco dari tahun 1966 hingga 1968. Selepas dibebaskan, dan dalam kata-katanya sendiri, "tiada apa yang dipelajari", dia mengasaskan salah satu majalah pertama di Valencian pada tempoh selepas perang; *Gorg* ("Whirl", dalam Catalan). Apabila ditaktor Franco berakhir, Enric Valor mampu menyebarkan pendapat dan penulisannya secara bebas. Dia mula dianugerahkan dengan hadiah untuk penulisan dan linguist penting daripada seluruh ceruk rantau negara penutur Catalan. Pada tahun 1990-an terdapat gerakan dikalangan masyarakat Valencian dan kumpulan kebudayaan untuk mencadangkan Valor sebagai calun Hadiah Nobel dalam penulisan, tetapi dia meninggal secara mengejut pada 2000. Hari ini, jalan, dataran, sekolah, dan persatuan diseluruh Negeri Valencian dinamakan sempana namanya.

## Rujukan
* This article is based on material translated from the corresponding articles from the Catalan and Spanish Wikipedias: Catalan source article; Spanish source article.
Burung Helang Pipit

**Burung Helang Pipit** (bahasa Inggeris: *Besra*) ialah burung pemangsa yang tergolong dalam keluarga Accipitridae. Ia merupakan pembiak huni yang tersebar luas di dalam hutan padat di seluruh Asia Selatan, dari Pakistan dan India hingga ke China selatan dan Indonesia. Burung ini yang bertelur 2-5 biji telur setiap kali bersarang di atas pokok, dan membina sarang yang baru setiap tahun. Nama saintifiknya *Accipiter virgatus*. 

Burung Helang Pipit ialah burung yang sederhana saiznya (29-36cm). Kedua-dua bentuk sayap yang pendek dan lebar serta ekor yang panjang merupakan penyesuaian demi pergerakan yang pantas. Ciri biasa penerbangan spesies ini ialah "berkibas-kibas &ndash; berkibas-kibas &ndash; melayang". Bahagian bawah sayapnya yang berpalang membezakannya daripada * A. badius*, burung Shikra.

Spesies ini seakan-akan versi burung Shikra yang lebih tua warnanya, akan tetapi semua bulunya mempunyai jalur leher tegak yang tua warnanya. Burung jantan dewasa mempunyai bahagian atas yang berwarna kelabu kebiru-biruan dan bahagian bawah yang putih, dengan palang kemerah-merahan. Burung betina adalah lebih besar, dengan warna perang bahagian atasnya lebih tua daripada warna burung jantan. Anak burung mempunyai bahagian atas yang berwarna perang tua serta bahagian bawah yang putih, dengan palang perang. Ia juga memiliki ekor yang berpalang.

Pada musim sejuk, Besra akan muncul di kawasan hutan jarang yang lebih terbuka, termasuk savana dan ladang. Cara pemburuannya adalah serupa dengan burung-burung lang kecil yang lain seperti *[[Eurasian Sparrowhawk|Sparrowhawk]]*, *A. nisus*, atau *[[Sharp-shinned Hawk]]*, * A. striatus*. Burung ini bergantung kepada kejutan semasa terbang dari tempat bertenggeknya yang tersembunyi atau semasa menyentakkan pokok yang rimbun untuk menangkap mangsanya. Mangsanya termasuk cicak, dan pepatung, serta juga burung dan mamalia yang kecil.

## Perlindungan
Burung Takur Besar merupakan burung yang dilindungi di bawah Akta Perlindungan Hidupan Liar Malaysia. 

## Rujukan
  

## Pautan luar
* http://images.google.com/images?svnum=10&hl=en&lr=&q=%22Accipiter+virgatus%22
Burung Helang Tiram

**Burung Helang Tiram** (bahasa Inggeris: *Osprey*) merupakan sejenis burung pemangsa besar berhijrah. Burung ini boleh didapati di semua benua kecuali Antartika walaupun di Amerika Selatan ia cuma ditemui sebagai burung berhijrah tidak membiak. Nama sainsnya ialah *Pandion haliacetus*, .

## Taburan
Burung Helang Tiram boleh didapati di semua benua kecuali di Antaratik. Ia tidak membiak di Amerika Selatan.

## Ciri-ciri
Burung Helang Tiram ialah haiwan yang tergolong dalam golongan benda hidup bertulang belakang (vertebrat). Burung Helang Tiram ialah haiwan berdarah panas, mempunyai sayap dan tubuh yang diselubungi bulu pelepah. Ia mempunyai paruh tanpa gigi.

Jantung Burung Helang Tiram terdiri daripada 4 kamar seperti manusia. Kamar atas dikenali sebagai atria, sementara kamar bawah dikenali sebagai ventrikel.

## Makanan
Burung Helang Tiram merupakan seekor burung pemangsa dan memburu ikan.

## Pembiakan
Sebagai burung, Burung Helang Tiram membiak dengan cara bertelur 2-4 biji. Telur yang dihasilkan mempunyai cangkerang keras di dalam sarang yang dibinanya.

## Pengekalan
Burung Helang Tiram merupakan haiwan yang dilindungi di Malaysia dan memerlukan lesen pemburuan untuk memburunya.

## Rujukan

## Pautan luar

* Rutland Osprey Project 
* Carian gambar Google.